તેજપ્રતાપ યાદવે વધુમાં જણાવ્યું હતું કે રાજદ દ્વારા અયોધ્યામાં રામમંદિરનું નિર્માણ કરાવ્યા બાદ દેશમાં ભાજપ અને આરએસએસનો ખાત્મો બોલી જશે. તેમણે એમ પણ જણાવ્યું હતું કે ર૦૧૯ની સામાન્ય ચૂંટણીમાં રાજદ કિંગમેકરની ભૂમિકા ભજવશે. આમ તેજપ્રતાપ યાદવે રામમંદિરના નિર્માણની વાત છેડતાં હવે રાજકીય લોબીઓમાં તેમનું વલણ ચર્ચાસ્પદ બન્યું છે. કારણ કે ભૂતકાળમાં રામમંદિરના નામ પર રથયાત્રા પર નીકળેલા ભાજપના વરિષ્ઠ નેતા લાલકૃષ્ણ અડવાણીની લાલુપ્રસાદ યાદવે જ ધરપકડ કરાવી હતી.